นายอนุชา ในฐานะเลขาธิการป้องกันภัยฝ่ายพลเรือน เปิดเผยด้วยว่า ตามที่รมว.มหาดไทย ในฐานะผู้อำนวยการป้องกันภัยฝ่ายพลเรือนแห่งราชอาณาจักร ได้สั่งการให้ผู้อำนวยการป้องกันภัยฝ่ายพลเรือนทุกจังหวัด และกรุงเทพมหานคร จัดทำแผนป้องกันภัยฝ่ายพลเรือนจังหวัด และกรุงเทพมหานคร พ.ศ.2550 นั้น กรมป้องกันฯได้ประสานให้ทุกจังหวัด รวมทั้งกรุงเทพมหานครจัดทำแผนป้องกันภัย ฝ่ายพลเรือนจังหวัด และกรุงเทพมหานคร พ.ศ.2550 ส่งมายังสำนักเลขาธิการป้องกันภัยฝ่ายพลเรือน กรมป้องกันและบรรเทาสาธารณภัย ภายในวันที่ 1 ธ.ค.นี้ เพื่อเป็นการเตรียมความพร้อมในการป้องกันและบรรเทาอันตราย หรือลดความเสียหายจากสาธารณภัย ที่ทวีความรุนแรงขึ้น ซึ่งจะก่อให้เกิดความเสียหายต่อชีวิตและทรัพย์สินของประชาชนอธิบดีกรมป้องกันฯ กล่าวว่า ในการจัดทำแผนดังกล่าวฯจะมีการตรวจสอบทบทวนข้อมูลและปรับปรุงจัดทำบัญชีข้อมูลพื้นที่เสี่ยงภัย แต่ละประเภทให้สอดคล้องกับสภาพข้อเท็จจริงที่เปลี่ยนแปลงไป โดยจัดทำเป็นแผนกลยุทธ์เชิงปฏิบัติการ ที่สามารถนำไปปฏิบัติได้จริงโดยทันที ซึ่งแผนดังกล่าว จะประกอบด้วย ข้อมูลพื้นที่เสี่ยงภัย พื้นที่รองรับการอพยพ เส้นทางการอพยพ ตลอดจนแบ่งภารกิจ หน้าที่ของหน่วยงานต่างๆ ให้ชัดเจน เป็นต้นด้านนายอารีย์ วงศ์อารยะ รัฐมนตรีว่าการกระทรวงมหาดไทย กล่าวก่อนเดินทางไปตรวจพื้นที่ประสบภัยน้ำท่วม ที่จ.นนทบุรี ในช่วงบ่ายว่า ในภาพรวมของการแก้ไขปัญหาน้ำท่วมมีคณะกรรมการดูแลอยู่แล้ว ในส่วนกระทรวงมหาดไทยจะเน้นดูแลประชาชนที่ได้รับผลกระทบ เพื่อให้ผู้ประสบภัยสบายใจว่าไม่ถูกทอดทิ้ง ซึ่งตนได้แจ้งไปถึงผู้ว่าราชการจังหวัดในจังหวัดที่ประสบภัยว่าจะต้องลงไปให้ความช่วยเหลือทุกพื้นที่ อย่างไรก็ตามหากจะต้องมีการผันน้ำเข้าพื้นที่ของประชาชนเพิ่มขึ้น ฝ่ายที่เกี่ยวข้องจะต้องลงไปดูแลให้ความช่วยเหลือ หากเกิดกรณีคับขันจะต้องแก้ปัญหาให้เกิดผลกระทบต่อประชาชนน้อยที่สุด ถ้าต้องผันน้ำเข้าที่นา และไร่ของประชาชนต้องตรวจสอบว่ามีความเสียหายเท่าไรก็ต้องมีการจ่ายค่าชดเชยตามความเป็นจริง
นายอนุชา ในฐานะเลขาธิการป้องกันภัยฝ่ายพลเรือน มีชื่อจริงว่าอะไร 
อนุชา